পিসিএ বর্ষসেরা খেলোয়াড়

রেগ হেটার কাপ ফর দ্য ন্যাটওয়েস্ট পিসিএ প্লেয়ার অব দি ইয়ার (ইংরেজি: PCA Player of the Year) সাংবার্ষিকভিত্তিতে প্রদেয় ক্রিকেট পুরস্কার বিশেষ। প্রথম-শ্রেণীর ইংরেজ কাউন্টি ক্রিকেটে বছরব্যাপী দূর্দান্ত ক্রীড়াশৈলী প্রদর্শনকারী খেলোয়াড়কে পিসিএ প্লেয়ার অব দি ইয়ার সম্মাননা প্রদান করা হয়ে থাকে। ১৯৭০ সাল থেকে পিসিএ বর্ষসেরা খেলোয়াড় পুরস্কার প্রদান করা হচ্ছে। বিজয়ী নির্ধারণে খেলোয়াড়দের ট্রেড ইউনিয়ন পেশাদার ক্রিকেটার্স অ্যাসোসিয়েশনের (পিসিএ) সদস্যরা তাদের ভোটাধিকার প্রয়োগ করেন। প্রথম বছরে যৌথভাবে মাইক প্রোক্টর ও জ্যাক বন্ডকে প্রদান করা হয়। এরপর থেকে প্রত্যেক মৌসুমে একজনকে এ পুরস্কার প্রদানে মনোনয়ন করা হয়। বিজয়ী খেলোয়াড়কে বিশিষ্ট ক্রীড়া সাংবাদিক, মেরিলেবোন ক্রিকেট ক্লাবের সদস্য, লর্ডস ট্যাভোর্নার ও সারে কাউন্টি ক্রিকেট ক্লাবের আজীবন সদস্য রেগ হেটারের নামানুসরণে প্রবর্তিত রেগ হেটার কাপ পুরস্কার হিসেবে দেয়া হয়। এ পুরস্কার প্রদানকালীন বিজয়ীকে উদ্দেশ্য করে স্মারকসূচক বক্তব্য প্রদান করা হয়ে থাকে। ২০১৪ সালের বিজয়ী অ্যাডাম লিথকে বলা হয় যে, ‘আপনার সমপক্ষীয়গণ ভোটের মাধ্যমে আপনাকে মনোনীত করেছেন। এটি আনন্দঘন মুহূর্ত। আপনি বছরব্যাপী চমৎকার খেলেছেন।’ ১৯৭০ সালে প্রথমবারের মতো এ পুরস্কার লাভের জন্য গ্লুচেস্টারশায়ারের মাইক প্রোক্টর ও ল্যাঙ্কাশায়ারের জ্যাক বন্ডকে যৌথভাবে মনোনীত করা হয়। সাতজন খেলোয়াড় একাধিকবার এ পুরস্কার পেয়েছেন। তন্মধ্যে, স্যার রিচার্ড হ্যাডলি (১৯৮১, ১৯৮৪ ও ১৯৮৭) এবং মার্কাস ট্রেসকোথিক (২০০০, ২০০৯ ও ২০১১) তিনবার বর্ষসেরা হন। দুইজন খেলোয়াড়–অ্যান্ড্রু ফ্লিনটফ ও জন লিভার ধারাবাহিকভাবে দুইবার বর্ষসেরা হন। আঠারোটি প্রথম-শ্রেণীর কাউন্টি দলগুলোর সবগুলোই এ পুরস্কার লাভে সক্ষমতা দেখিয়েছে। তন্মধ্যে, গ্লুচেস্টারশায়ারের খেলোয়াড়েরা সর্বাধিক ছয়বার এ পুরস্কার পেয়েছে। অন্যদিকে, ডার্বিশায়ার, গ্ল্যামারগন, লিচেস্টারশায়ার ও সাসেক্সের খেলোয়াড়েরা মাত্র একবার পিসিএ বর্ষসেরা খেলোয়াড়ের পুরস্কারের দাবীদার হন। উনিশবার পিসিএ বর্ষসেরা খেলোয়াড় পুরস্কার লাভকারী খেলোয়াড় উইজডেন কর্তৃক বর্ষসেরা ক্রিকেটারের সম্মাননায় ভূষিত হয়েছেন। ২০০৫ সালের পিসিএ বর্ষসেরা খেলোয়াড় পুরস্কার লাভের অধিকারী অ্যান্ড্রু ফ্লিনটফকে একই বছরে বিবিসি বর্ষসেরা ক্রীড়াব্যক্তিত্ব পুরস্কারে ভূষিত করা হয়েছিল। ২০১২ সালে ক্রিকেট রাইটার্স ক্লাব কর্তৃক প্রবর্তিত বর্ষসেরা কাউন্টি চ্যাম্পিয়নশীপ পুরস্কার প্রদানের পর থেকে পিসিএ বর্ষসেরা খেলোয়াড় পুরস্কার লাভকারী তিনজনের মধ্যে দুইজন পেয়েছেন। Note that Wisden Cricketers of the Year are awarded for the previous year. For the purposes of this list, being named PCA Player of the Year in 1970 is equivalent to being named a Wisden Cricketer of the Year in 1971. সাধারণ "PCA Player of the Year"। Professional Cricketers' Association। ২৬ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৫।  নির্দিষ্ট "Carter claims top PCA prize"। England and Wales Cricket Board। ২৩ সেপ্টেম্বর ২০১০। ২৬ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১০।  "Media advisory: cricket awards"। Sports Journalists' Association। ১৫ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  Sewell, Arthur (২১ মার্চ ১৯৯৪)। "Obituary: Reg Hayter"। The Independent। London: Independent Print Limited। ৯ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১০।  "Lyth and Lees scoop top PCA awards"। England and Wales Cricket Board। ২ অক্টোবর ২০১৪। ২৬ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  "Cricket Writers' Club Awards"। Cricket Writers' Club। ১২ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  "Wisden's Five Cricketers of the Year"। ESPNcricinfo। ESPN। ২৩ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  Culf, Andrew (১২ ডিসেম্বর ২০০৫)। "Ashes hero Flintoff voted Sports Personality of the Year"। The Guardian। London: Guardian Media Group। ২০ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  ল্যান্স গিবস আইসিসি পুরস্কার কাউন্টি চ্যাম্পিয়নশীপ উইজডেন বর্ষসেরা ক্রিকেটার